વર્ષ ૨૦૧૫ થી ૨૦૧૯ દરમિયાન વેરાવળ-પાટણ શહેરી વિસ્તારમાં અંદાજે ૧૬૮ જેટલા બિલ્ડરો તથા આસામિઓ દ્વારા ફાયર સેફટી વિભાગના એનઓસી તથા કોઈ પણ પ્રકારના ફાયર સેફટીના ઉપકરણો લગાવ્યા વિના નિયમ વિરુદ્ધ કરવામાં આવેલ ગેરકાયદેસર બાંધકામો બાબતે વેરાવળ-પાટણ સંયુકત નગરપાલિકા દ્વારા કારણદર્શક નોટીશો આપવામાં આવેલ હોવા છતા નગરપાલિકા દ્વારા કોઈ કડક કાર્યવાહી કરવામાં ના આવતા, હાલમાં સુરત ખાતેના સરથાણા બ્રિજ પાસે આવેલ તક્ષશિલા ટયુશન કલાસમાં ૨૧ જેટલા બાળકોના આગના કારણે મૃત્યુ થયેલ આવી પરિસ્થિતીનુ વેરાવળ શહેરમાં પુનરાવર્તન થાય તો જવાબદાર કોણ ?